**DEN UAFHÆNGIGE REVISORS ERKLÆRING**

Til [virksomhedens ledelse] og Erhvervsstyrelsen

**Erklæring på opgørelsen af realiserede faste omkostninger og realiseret omsætning**

**Konklusion**

Vi har revideret opgørelsen af de realiserede faste omkostninger for [virksomheden] for perioden [1. december 2019 – 29. februar 2020] og den realiserede omsætning i perioden [1. april 2019 – 30. juni 2019] (i det følgende kaldet ”opgørelsen”).

Opgørelsen udarbejdes i henhold til bekendtgørelse nr. 350 af 20. april om kompensationsordning for virksomheders faste omkostninger (i det følgende kaldet ”bekendtgørelsen”) og vejledning om ansøgning til den midlertidige kompensationsordning for virksomheders faste omkostninger (i det følgende kaldet ”vejledningen”).

Det er vores opfattelse, at opgørelsen i alle væsentlige henseender er udarbejdet i overensstemmelse med bekendtgørelsen og vejledningen.

**Grundlag for konklusion**

Vi har udført vores revision i overensstemmelse med internationale standarder om revision og de yderligere krav, der er gældende i Danmark. Vores ansvar ifølge disse standarder og krav er nærmere beskrevet i erklæringens afsnit ”Revisors ansvar for revisionen af opgørelsen”. Vi er uafhængige af [virksomheden] i overensstemmelse med internationale etiske regler for revisorer (IESBA’s etiske regler) og de yderligere krav, der er gældende i Danmark, ligesom vi har opfyldt vores øvrige etiske forpligtelser i henhold til disse regler og krav. Det er vores opfattelse, at det opnåede revisionsbevis er tilstrækkeligt og egnet som grundlag for vores konklusion.

**Fremhævelse af forhold i opgørelsen**Vi henleder opmærksomheden på bekendtgørelsen og vejledningen, hvor principperne for opgørelse af omsætning og faste omkostninger er beskrevet.

Opgørelsen er udarbejdet med henblik på ansøgning om kompensation for faste omkostninger i henhold til bekendtgørelsen. Som følge heraf kan opgørelsen være uegnet til andre formål.

Vores erklæring er udelukkende udarbejdet til brug for [virksomheden] og Erhvervsstyrelsen og bør ikke udleveres til eller anvendes af andre parter end [virksomheden] og Erhvervsstyrelsen.

Vores konklusion er ikke modificeret som følge af disse forhold.

**[Fremhævelse af forhold i opgørelsen**

[Indsæt flere, hvis relevant, jf. ISA 800 henholdsvis ISA 706 og erklæringsbekendtgørelsens § 19.]

**Fremhævelse af forhold vedrørende revisionen**

I forbindelse med revisionen af opgørelsen har vi anvendt et væsentlighedsniveau på 5% af de realiserede faste omkostninger, der søges kompensation for.

**Ledelsens ansvar for opgørelsen**

Ledelsen har ansvaret for udarbejdelsen af nedenstående opgørelse, der i alle væsentlige henseender er udarbejdet i overensstemmelse med bekendtgørelsen og vejledningen.

Ledelsen har endvidere ansvaret for den interne kontrol, som ledelsen anser for nødvendig for at udarbejde nedenstående opgørelse uden væsentlig fejlinformation, uanset om denne skyldes besvigelser eller fejl.

|  |  |
| --- | --- |
|  | **Realiseret i perioden 1. april 2019 til 30. juni 2019** |
| Momspligtig omsætning |  |
| Momsfritaget omsætning |  |
| Eksport omsætning |  |
| **Omsætning i alt** |  |

|  |  |
| --- | --- |
|  | **Realiseret i perioden 1. december 2019 til 29. februar 2020** |
| Husleje |  |
| Leje- og leasingomkostninger |  |
| Nødvendig vedligeholdelse på materielle anlægsaktiver og lejede/leasede aktiver |  |
| Omkostninger til el og opvarmning |  |
| Nødvendig løbende rengøring |  |
| Ejendomsskatter |  |
| Licenser på anvendelse af software m.v. |  |
| Abonnementer (herunder forsikringer) |  |
| Øvrige faste omkostninger |  |
| Afskrivninger på materielle og immaterielle anlægsaktiver |  |
| Renteomkostninger og gebyrer |  |
| Nedskrivninger på letfordærvelige varer. |  |
| Nedskrivninger på ferskt kød der nedfryses (Gælder kun slagterier) |  |
| **Faste omkostninger i alt** |  |

**Revisors ansvar for revisionen af opgørelsen**

Vores mål er at opnå høj grad af sikkerhed for, om opgørelsen som helhed er uden væsentlig fejlinformation, uanset om denne skyldes besvigelser eller fejl, og at afgive en erklæring med en konklusion. Høj grad af sikkerhed er et højt niveau af sikkerhed, men er ikke en garanti for, at en revision, der udføres i overensstemmelse med internationale standarder om revision og de yderligere krav, der er gældende i Danmark, altid vil afdække væsentlig fejlinformation, når sådan findes. Fejlinformationer kan opstå som følge af besvigelser eller fejl og kan betragtes som væsentlige, hvis det med rimelighed kan forventes, at de enkeltvis eller samlet har indflydelse på de økonomiske beslutninger, som brugerne træffer på grundlag af opgørelsen.

Som led i en revision, der udføres i overensstemmelse med internationale standarder om revision og de yderligere krav, der er gældende i Danmark, foretager vi faglige vurderinger og opretholder professionel skepsis under revisionen. Herudover:

* Identificerer og vurderer vi risikoen for væsentlig fejlinformation i opgørelsen, uanset om denne skyldes besvigelser eller fejl, udformer og udfører revisionshandlinger som reaktion på disse risici samt opnår revisionsbevis, der er tilstrækkeligt og egnet til at danne grundlag for vores konklusion. Risikoen for ikke at opdage væsentlig fejlinformation forårsaget af besvigelser er højere end ved væsentlig fejlinformation forårsaget af fejl, idet besvigelser kan omfatte sammensværgelser, dokumentfalsk, bevidste udeladelser, vildledning eller tilsidesættelse af intern kontrol.
* Opnår vi forståelse af den interne kontrol med relevans for revisionen for at kunne udforme revisionshandlinger, der er passende efter omstændighederne, men ikke for at kunne udtrykke en konklusion om effektiviteten af [virksomhedens] interne kontrol.
* Tager vi stilling til, om den praksis for opgørelse af omsætning og faste omkostninger, som er anvendt af ledelsen, er passende, samt om de regnskabsmæssige skøn og tilknyttede oplysninger, som ledelsen har udarbejdet, er rimelige.

Vi kommunikerer med den øverste ledelse om blandt andet det planlagte omfang og den tidsmæssige placering af revisionen samt betydelige revisionsmæssige observationer, herunder eventuelle betydelige mangler i intern kontrol, som vi identificerer under revisionen.

[By, dato]

[Revisionsvirksomhedens navn]

CVR-nr. [xx xx xx xx]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[Revisors navn]

[Revisors titel]

[MNE-nr. xx xx xx xx]